གོང་དུ་གསལ་བའི་རྒྱའི་ལོ་རྒྱུས་ཡིག་ཪྙིང་དག་གིས་བཤད་པ་ལྟར་ན།དང་ཐོག་ཧི་ཀྲིག་ས་ཁུལ་གྱི་ཚོང་དཔོན་དཔལ་ལྷ་ཡེ་ཤེས་ཟེར་བ་ཞིག་ནུབ་ཁུལ་ཀོ་ཁྲང་དེང་གི་ཤིན་ཅང་ཐུ་ཧྥནདུ་ཚོང་གཉེར་ཕྱིན་ནས་ལོ་བཅུ་གཉིས་ལ་སོན་པའི་བཙན་པོའི་གདུང་རྒྱུད་དེ་དང་འཕྲད།ཁོའི་ཁྱད་མཚར་གྱི་གཟུགས་བྱད་དང་ལྷག་པར་དུ་བཙན་པོའི་གདུང་རྒྱུད་འཁྲུལ་མེད་ཅིག་ཡིན་པ་རྟོགས་ནས་རྗེས་ཕྱོགས་འཕེལ་རྒྱས་ཀྱི་ལམ་བུ་ཡངས་པོ་ཡོད་པར་དགོངས་ཏེ་གོང་བཀུར་དང་བཅས་སྟོབ་རྫོང་མཁར་དུ་ཁྲིད་ཡོང་བ་རེད།མི་འགྱངས་བར་ཚོ་དཔོན་ཟིང་པོ་ཁྲི་སྲིད་རྗེས་ཡུ་དང་མཁརདེང་གི་ཀན་སུའི་ཟུང་ཆུ་རྫོང་གི་ཁོངས་གཏོགསདུ་སྤྱན་དྲངས་ཏེ་བཀའ་གཙིགས་བཅའ་བར་བརྩམས།།སྐབས་དེར་ཙོང་ཁའི་ཡུལ་ན་ཤུགས་རྐྱེན་ཅུང་ཆེ་ཤས་ཀྱི་ཚོ་དཔོན་ཀླུ་བཙུན་དང་རྨེའུ་ཁྲོམ་ས་ཁུལ་དེང་མཚོ་སྔོན་གྲོ་ཚང་གི་ཁོངས་གཏོགས་གྱི་ཚོ་དཔོན་བོན་པོ་རྗེ་གཉིས་ཀྱིས་ཀྱང་ཧི་ཀྲིག་ས་ཁུལ་དུ་བཙན་པོའི་གདུང་རྒྱུད་ཅིག་ཕེབས་ཡོད་ཚུལ་ཐོས་ནས།ཀླུ་བཙུན་གྱིས་མྱུར་དུ་དཔུང་ཤུགས་ལ་བརྟེན་ནས་རྒྱལ་སྲས་ཁྲི་གནམ་ལྡེ་དཔོན་ཟིང་པོ་ཁྲི་སྲིད་རྗེའི་ལག་ནས་བཙན་ཁྲིད་བྱས་ཏེ་ཁོ་ཀྲིག་དེང་གི་མཚོ་སྔོན་བ་ཡན་གྱི་ཁོངས་གཏོགསཏུ་ཁྲིད་ཡོང་།སུང་གི་ལོ་རྒྱུས་གལ་ཆེན་རྣམས་གཅིག་ཏུ་བསྡུས་པའི་ཟིན་བྲིསདུ་བཤད་པ་ལྟར་ན།གནས་དེ་ནས་བཀའ་གཙིགས་བཅས་པར་མ་ཟད་རྒྱལ་སྲས་ཁྲི་གནམ་ལྡེ་དཔོན་ལ་་དང་བཀུར་གྱིས་སྤྱི་དཔོནདུ་བསྐོས་པ་རེད་ཟེར།དེ་ནས་ཙོང་ཁའི་ཚོ་བའི་མཐའ་འཁོར་ན་ཡོད་པའི་ཚོ་ཁག་དག་གིས་རིམ་པར་ཀླུ་བཙུན་ལ་མགོ་བཏགས་པས་སྟོབས་ཤུགས་རྒྱས་པ་རེད་ཅེས་ཀྱང་བྲིས་འདུགཕྱིས་སུ་ཀླུ་བཙུན་གྱིས་རང་ཉིད་ཀྱི་དབང་བསྒྱུར་གྱི་ལྟེ་གནས་ཁོ་ཀྲིག་ནས་དཔལ་འབྱོར་གྱི་རྨང་གཞི་ཅུང་ལེགས་པའི་ཙོང་ཁའི་མཁར་དེང་གི་མཚོ་སྔོན་ཕིན་ཨན་རྫོང་གི་ཁོངས་གཏོགསདུ་སྤར་ནས་རྒྱལ་སྲས་ལགས་སྤྱི་དཔོནདུ་བཀུར་ཞིང་རང་ཉིད་བློན་གྱི་ཚུལ་དུ་བསྡད་དེ་ཙོང་ཁའི་ཡུལ་གྲུ་ཀུན་གཅིག་གྱུར་བྱེད་པའི་ལས་བསྒྲུབ།